OpenLLM-France/wikimedia huggingface dataset:
# Sibelius (cràter)

Sibelius és un cràter d'impacte en el planeta Mercuri de 94 km de diàmetre. Porta el nom del compositor finès Jean Sibelius (1865-1957), i el seu nom va ser aprovat per la Unió Astronòmica Internacional el 1985.

## Referències

* ↑ «Sibelius». Gazetteer of Planetary Nomenclature. United States Geological Survey, 14-10-2016. [Consulta: 31 maig 2017].

## Vegeu també

* Llista de cràters de Mercuri
# Els Tossalets (Sarroca de Bellera)

Els Tossalets, és un cim de 1.418,9 metres d'altitud i una serreta que s'allargassa un quilòmetre cap al nord-est situats en el terme municipal de Sarroca de Bellera, al Pallars Jussà. Es troba a l'antic límit entre el municipi pallarès de Sarroca de Bellera i el de Benés, de l'Alta Ribagorça. Aquest darrer municipi pertany actualment al primer. Són just a ponent del poble de Santa Coloma d'Erdo, al nord-oest d'Erdo i al sud-est de Buira.
# Fotòmetre solar

Un fotòmetre solar es un tipus de fotòmetre concebut de manera que es dirigeixi al sol. El fotòmetres recents són instruments automàtics que incorporen una unitat de detecció del sol, un sistema òptic apropiat, un dispositiu de filtració d'espectres, un fotodetector i un sistema d'adquisició de dades. La quantitat mesurada s'anomena radiància directa del sol.
Quan un fotòmetre solar es col·loca en un punt de l'atmosfera terrestre, la radiància mesurada no és igual que la radiància emesa pel sol perquè l'atmosfera terrestre absorbeix i dispersa la radiació solar. Per tant, el flux radiant mesurat és la diferència de la radiació emesa pel sol i la radiació absorbida per l'atmosfera que es pot relacionar mitjançant la Llei de Lambert-Beer.
L'efecte de l'atmosfera pot ser eliminat usant l'extrapol·lació de Langley, aquest mètode permet mesurar la radiació solar extraterrestre mitjançant les mesures del fotòmetre amb la contribució de l'atmosfera. Una vegada es coneix la radiància, es pot usar el fotòmetre solar per a l'estudi l'atmosfera, en particular, per a la determinació de la profunditat òptica de l'atmosfera. També, si es mesura el senyal de dos o més intervals adequats de l'espectre, es pot usar la informació per a calcular la concentració dels gasos atmosfèrics en una columna d'aire de l'atmosfera, com el vapor d'aigua, l'ozó..

## Referències

* ↑ «Design and development of a sunphotometer based on LED technology». ANALES AFA, 26, 2, pàg. 65-69.

## Bibliografia

* Glenn E. Shaw, "Sun photometry", Bulletin of the American Meteorological Society 64, 4-10, 1983.

## Vegeu també

* LIDAR
* Aerosol
# Ayegui

Ayegui (en castellà, cooficialment en basc Aiegi) és un municipi de Navarra, a la comarca d'Estella Oriental, dins la merindad d'Estella. Limita al nord amb Allín, a l'est amb Estella, al sud amb Aberin i Dicastillo, i a l'oest amb Igúzquiza.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 849 | 832 | 933 | 1 002 | 1 044 | 1 132 | 1 211 | 1 260 | 1 388 | 1 469 | 1 568 |
| Fonts: Aiegi i Institut d'Estadística de Navarra |||||||||||
# Mundari

* Per a altres significats, vegeu «Mundari (desambiguació)».
Mundari o munda és una de les llengües munda de la família lingüística de les llengües austroasiàtiques. Està estretament emparentat amb el santali i és parlat entre el poble munda, a l'Índia Oriental, Bangladesh i Nepal.

## Bibliografia

* Evans, Nicholas & Toshki Osada. 2005a. Mundari: the myth of a language without word classes. In Linguistic Typology 9.3, pp. 351-390.
* Evans, Nicholas & Toshki Osada. 2005b. Mundari and argumentation in word-class analysis. In Linguistic Typology 9.3, pp. 442-457
* Hengeveld, Kees & Jan Rijkhoff. 2005. Mundari as a flexible language. In Linguistic Typology 9.3, pp.406-431.
* Newberry, J. (2000). North Munda dialects: Mundari, Santali, Bhumia. Victoria, B.C.: J. Newberry. ISBN 0921599684

## Enllaços externs

* Informació sobre Mundari a la XV edició de l'Ethnologue, amb el codi “unr” (anglès)
* Informació sobre Mundari a la XV edició de l'Ethnologue, amb el codi “unx” (anglès)
* Entry for Mundari at Rosetta Project Arxivat 2007-12-11 a Wayback Machine.
* Mundari Bibliography at Department of Linguistics, University of Osnabrueck, Germany Arxivat 2007-09-28 a Wayback Machine.
# Kalàixovo

Kalàixovo (en rus: Калашово) és un poble de l'óblast de Vólogda, a Rússia, que el 2002 tenia 48 habitants. Pertany al districte rural de Veliki Ústiug.

## Referències

* ↑ Данные переписи 2002 года: таблица 2С. М.: Федеральная служба государственной статистики, 2004.
* ↑ Plantilla:Закон Вологодской области от 6 декабря 2004 № 1109-ОЗ
# Lira d'arc nòrdica

La lira d'arc nòrdica formen part d'una família de cordòfons populars dels països Escandinaus fregats que a la vegada descendeixen directament de les antigues lires puntejades, sent una evolució posterior d'aquestes. S'han conservat en aquesta zona des de l'edat mitjana, molt comú trobar-los en tota resta d'Europa, com es pot veure en la diversa iconografia culta i religiosa de l'època.
Instruments com la “rota” medieval i el “crowt” formen part d'una branca comuna.
Bàsicament aquest instrument està format per una caixa de ressonància plana i rectangular de manera excavada, una tapa harmònica amb forats de diferents dissenys i un arc superior què forma un conjunt amb aquesta caixa de ressonància. Aquest arc suporta el claviller què afinen les cordes, que solen estar fetes de crinera de cavall i s'aguanten a un cordal de banya o de fusta i en la part inferior de la caixa de ressonància.
El pont és molt pla, la forma de tocar l'instrument és assegut i inclinat sobre els genolls, polsant les cordes. Tradicionalment només es feia servir la corda que queda més amunt per realitzar la melodia, fen les altres l'acompanyament, però actualment utilitzant un pont corbat els joves músics poden generar acords i melodies més complicades, utilitzant totes les cordes de l'instrument.

## Enllaços externs

* Pàgina sobre l'instrument Arxivat 2011-12-30 a Wayback Machine.
# Amparo Folgado Tonda

Amparo Folgado Tonda (Torrent, 2 d'abril de 1965) és una política valenciana, alcaldessa de Torrent (Horta Sud) des de 2023.
Diplomada en Treball Social, començà a treballar com a assessora del grup municipal del Partit Popular (PP) en 1995 de la mà de l'advocat Benito Nemesio, que aleshores era el portaveu i posteriorment va continuar desenvolupant aquesta funció quan va arribar el relleu amb Vicente Soria, al capdavant del grup. En 2007, Maria José Català la va fitxar per a la seua candidatura electoral. Després de guanyar les eleccions municipals va exercir de regidora de Recursos Humans, Interior i Informació, i en 2011 es va afegir l'àrea d'Educació.
El desembre de 2011, el president de la Generalitat Valenciana Alberto Fabra crida a Català per tal de formar part del Govern i aquesta renuncia a l'alcaldia de Torrent en favor d'Amparo Folgado que pren possessió del càrrec el 12 de gener de 2012.
En maig de 2015 va guanyar les eleccions municipals amb 12.225 vots però el pacte entre PSPV-PSOE, Compromís i Guanyant van impedir que repetira com a alcaldessa. Folgado es va mantindre com a líder de l'oposició i candidata a l'alcaldia en les successives eleccions. Va tornar a l'alcaldia de la ciutat a partir de 2023 després que el Partit Socialista de l'històric Jesús Ros no aconseguira els suficients suports. Folgado aconseguí l'alcaldia mercé a un pacte amb l'ultradretà Vox.

## Referències

* ↑ «´Nunca imaginé que llegaría a ser la alcaldesa de Torrent´» (en espanyol). Levante-EMV, 14-01-2012. [Consulta: 1r setembre 2014].
* ↑ «Amparo Folgado toma posesión de su cargo como nueva alcaldesa de Torrent» (en espanyol). ElPeriodic.com, 12-01-2012. [Consulta: 1r setembre 2014].
* ↑ Press, Europa. «Amparo Folgado recupera la Alcaldía de Torrent gracias a un pacto PP-Vox», 16-06-2023. [Consulta: 10 juliol 2023].
# Sibel Duman

Sibel Duman (Kartal, Istanbul, 23 de febrer de 1990) és una futbolista turca. Actualment juga a Trabzon İdmanocağı S. K. de Trebisonda. Duman també juga a la selecció turca femenina i va fer un gol contra la selecció de Montenegro a Petrovac, el 19 de juny de 2014, en el partit eliminatori de la Copa Mundial que va guanyar Turquia per 3 gols a 2.

## Referències

* ↑ http://www.tff.org/Default.aspx?pageId=526&kisiId=1021168
* ↑ http://www.uefa.com/womensworldcup/season=2015/matches/round=2000433/match=2011978/index.html

## Enllaços externs

* Fitxer de Sibel Duman a UEFA.com
# Els Torrents (l'Espunyola)

els Torrents és una masia al terme municipal de l'Espunyola (Berguedà) inclosa a l'Inventari del Patrimoni Arquitectònic de Catalunya.
El lloc dels Torrents és documentat des del segle xiii i prop de la masia hi havia el santuari marià romànic de la mare de déu dels Torrents que al segle xviii és substituït per la construcció actual.
El mas és fruit de diverses etapes constructives, probablement sobre una base medieval del segle xvi es construí l'actual edifici que al segle xviii es remodelà amb la construcció d'una nova teulada, es practicaren noves obertures i es capçà pel costat de migdia. En aquesta mateixa zona hi ha una finestra amb una llinda monolítica decorada amb relleus incisos, possiblement del segle xiii o XIV. Masia estructurada en planta baixa i dos pisos superiors amb coberta a dues aigües de teula àrab. El parament és de pedres de mida mitjana, disposades en fileres i unides amb morter. Les obertures són totes allindades excepte la porta, un arc de mig punt adovellat. A la banda esquerra hi ha adossada una construcció d'un sol pis i cobert a un vessant.

## Notes

* 1 2 «Mas Torrents». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].
# Francisco Morano Moreno

Francisco Morano Moreno (Madrid, 1876 - Barcelona, 29 de març de 1933) fou un actor teatral.
Morano havia treballat amb la companyia de Maria Tubau i actuà a Barcelona al teatre Principal (1893-1894). El 1903 formà una companyia pel seu compte, convertint-se en un gran empresari i director teatral que realitzà campanyes a les principals capitals de l'Estat espanyol, així com a l'Argentina.

## Referències

* ↑ «Biografia de Francisco Morano y Moreno». [Consulta: 27 desembre 2018].
# Ayent

Ayent és un municipi del cantó suís del Valais, situat al districte d'Hérens.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Francisco Bahamonde De Lugo

Francisco Bahamonde De Lugo (La Orotava, ? - Cartagena de Indias, 1574) fou un militar, conquistador, fundador de ciutat i administrador espanyol. Fou Governador de Puerto Rico entre 1564 i 1568. Els veïns de San German, localitzat llavors en Guayanilla, li van demanar permís per canviar la vil·la a la seva ubicació actual per causa dels atacs dels corsaris Francesos (1565) i indis Caribenys (1568). El 1568 va portar a l'illa el primer doctor espanyol, Hernando de Cataño, que quan va acceptar la posició, va rebre com a pagament diversos paquets de terra localitzats al llarg del port de l'illot de San Juan, els quals van ser anomenats després amb el cognom del seu propietari, Cataño.

## Referències

* ↑ Lineage
* ↑ Genealogy
* ↑ lugofamilymain
* ↑ Protagonistas de nuestra historia Arxivat 2007-08-15 a Wayback Machine. (castellà)
* ↑ Grupo Editorial EPRL «Cataño» (en castellà). Enciclopedia de Puerto Rico. Fundación Puertoriqueña de las Humanidades, 03-09-2010 [Consulta: 23 juny 2015].
* ↑ Cataño-municipio de Puerto Rico-datos y fotos (castellà)
# Pauls Valley

Pauls Valley és una ciutat dels Estats Units a l'estat d'Oklahoma. Segons el cens del 2000 tenia 6.256 habitants.

## Demografia

Segons el cens del 2000, Pauls Valley tenia 6.256 habitants, 2.475 habitatges, i 1.591 famílies. La densitat de població era de 289,6 habitants per km².
Dels 2.475 habitatges en un 30,5% hi vivien nens de menys de 18 anys, en un 46,6% hi vivien parelles casades, en un 14,1% dones solteres, i en un 35,7% no eren unitats familiars. En el 32% dels habitatges hi vivien persones soles el 17,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 3.
Per edats la població es repartia de la següent manera: un 24,4% tenia menys de 18 anys, un 9,2% entre 18 i 24, un 27,1% entre 25 i 44, un 20,6% de 45 a 60 i un 18,7% 65 anys o més.
L'edat mediana era de 38 anys. Per cada 100 dones de 18 o més anys hi havia 84,6 homes.
La renda mediana per habitatge era de 26.654 $ i la renda mediana per família de 32.348 $. Els homes tenien una renda mediana de 27.014 $ mentre que les dones 18.965 $. La renda per capita de la població era de 15.553 $. Entorn del 12,9% de les famílies i el 20,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pauls Valley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Pauls Valley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Sibel Siber

Sibel Siber (Lefkoşa, 13 de desembre de 1960) és una política turcoxipriota, la primera dona que ocupa el càrrec de Primera Ministra de la República Turca de Xipre del Nord.

## Vida i carrera

És graduada de la Facultat de Medicina Cerrahpaşa de la Universitat d'Istanbul, especialitzada en urologia. Va ser primera ministra de RTXN entre el 13 de juny de 2013, després de la caiguda del govern d'İrsen Küçük per una moció de no confiança, fins al 2 de setembre del mateix any. Just després va ser elegida Presidenta de l'Assemblea Republicana (en turc: Cumhuriyet Meclisi), el parlament de la República Turca de Xipre del Nord, com a segona dona a ocupar aquest càrrec, després de Fatma Ekenoğlu. És diputada de Lefkoşa o Nicosia del Nord.
És casada amb el Dr. Rifat Siber, també metge, i té dos fills.
Sibel Siber ha publicat un llibre d'assaigs en turc titulat Düşlerim ve Düşüncelerim ("Els meus somnis i els meus pensaments").

## Referències

* ↑ http://www.milliyet.com.tr/kktc-nin-ilk-kadin-basbakani/dunya/detay/1721692/default.htm
* ↑ http://www.hurriyetdailynews.com/turkish-cyprus-to-see-first-female-prime-minister.aspx?pageID=238&nID=48659&NewsCatID=351
* ↑ «KKTC’ye 2 aylığına kadın başbakan». Hürriyet, 12-06-2013. [Consulta: 8 novembre 2015].
* ↑ http://www.aksam.com.tr/dunya/sibel-siber-kimdir-iste-kktcnin-ilk-kadin-basbakani/haber-214937
* ↑ http://www.alanyaajans.net/kktc-meclisine-kadin-baskan/2245/
* ↑ http://kktcb.org/print.aspx?id=2924 Arxivat 2016-11-04 a Wayback Machine.

## Vegeu també

* Emine Çolak

## Enllaços externs

* Biografia de la Dra. Sibel Siber a la pàgina web del Parlament turcoxipriota
# Frassineto Po

Frassineto Po és un municipi situat al territori de la província d'Alessandria, a la regió del Piemont, (Itàlia).
Limita amb els municipis de Borgo San Martino, Breme, Candia Lomellina, Casale Monferrato, Ticineto i Valmacca.
# Baena

Baena és una localitat de la província de Còrdova, Andalusia, Espanya. El riu Guadajoz travessa el terme gairebé transversalment de Sud-oest a Oest i el seu afluent el Marbella banya al mateix nucli urbà. Destaquen alguns vèrtexs com torre Morana (688 m), Almoguera (758 m) o Serrezuela (799 m).

## Etimologia

La seva denominació actual procedeix dels musulmans, que la van anomenar Bayyana.

## Evolució demogràfica

Evolució demogràfica :
| 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 20.057 | 19.712 | 19.725 | 19.692 | 19.784 | 19.716 | 20.071 | 20.447 | 20.507 | 21.138 |

## Història

S'han trobat algunes restes prehistòriques i sobretot dels ibers, en aquest cas a Torreparedones, entre els quals hi ha la Lleona de Baena, conservada al Museu Arqueològic Nacional espanyol, torbada al turó del Minguillar, lloc on probablement hi havia Iponuba, ciutat ibera esmentada per Plini. Sota domini romà es parla de Julia Regia o Virtus Julia, donat per Juli Cèsar per l'ajut contra els fills de [Pompeu Magne], però no s'ha pogut comprovar, ja que no s'ha trobar cap vestigi romà.
Probablement la ciutat és d'origen àrab. Formava l'iqlim o districte d'al-Kambaniya (La Campiña) amb Ècija, Lucena, Còrdova i al-Zahra. Regada pel riu Marbella, afluent de Guadajoz, i situada en un lloc estratègic, va gaudir de prosperitat sota els omeies. El castell amb la Almedina, la mesquita (construïda per Abd-ar-Rahman II), el mercat i els banys eren el nucli de la població, que estava rodejada de jardins i oliveres. Per un temps fou ocupada per Úmar ibn Hafsun al segle ix, sota l'emir Abd-Al·lah ibn Muhàmmad. Després fou part del districte (cora) de Cabra. El 1126 va passar prop de la ciutat Alfons el Bataller, poc abans de la batalla d'Arnisol (març de 1126). El personatge local més destacat fou el tradicionalista i filòleg Qàssim ibn Àsbagh ibn Muhàmmad ibn Yússuf ibn Nàssih ibn Atà (Baena, 862-Còrdova, 951).
Es va sotmetre a Castella per capitulació al rei Ferran III el Sant el 1240. El rei la va donar al seu germà Alfons de Lleó. Al començament del segle xv la senyoria fou donada a Diego Fernández de Córdoba; fou ell o la seva família que va construir l'església de Santa Maria la Major i també el Convent de la Mare de Déu.
En endavant fou un llogaret agrícola dominat pel règim de tinença de terra per latifundi. L'abolició de les senyories al segle xix no va canviar pas les coses. El 1854 fou afectada per l'epidèmia de colera-morbo asiàtic en la que van morir uns 700 habitants. Junt a la misèria general, va causar l'emigració de part de la població; gran part dels que van restar van emigrar a començament del segle XX per la sequera. A la segona meitat del segle XX l'emigració fou cap a Catalunya i Euskadi.

## Enllaços externs

* Baena - Lloc web oficial
# Kanethi

Kanethi o Khaneti fou un petit estat tributari protegit de l'Índia, feudatari de Bashahr, format per dos porcions de territori; depenia de la província del Panjab però avui correspon a Himachal Pradesh.
La superfície és de 49 km² i la població el 1901 de 2.575 habitants. Els ingressos s'estimaven en unes 4000 rúpies. L'estat es va fundar vers el segle X. El thakur des de 1899 era Amogh Chand, un rajput hindú emparentat al rana de Kumharsain, al territori del qual tocava així com al de Bashahr i al districte de Simla. Degut al mal govern anterior, els britànics van haver d'assolir el govern directamenthe aprofitant que el thakur era un menor d'edat. El tribut pagat a Bashahr era de 900 rúpies.

## Bandera i escut

Bandera rectangular biforcada vermella.
L'escut era daurat amb un cap d'elefant mirant de front; sobre el cap dues mitges llunes (una al costat de l'altra) amb puntes cap amunt, i sota el cap, una altra mitja lluna amb les punte amunt. De l'escut, a cada angle superior un pal amb la bandera de l'estat; sobre l'escut (entre les dues banderes) una corona; sota una cinta verda amb lletres daurades "Khaneti - State - Simla". L'escut estava suportat per dos cavalls, blanc el de l'esquerra de l'observador, i gris el de la dreta.

## Llista dels darrers rages

* Rana Rasal Chand 1802-1829
* Rana Nain Chand 1829-1858
* Rana Saran Chand 1858-1888
** Mian Zalim Singh (regent) 1888-1898 (germà de Lal Chand)
* Rana Lal Chand 1888-1899, deficient mental
* Rana Amogh Chand 1899-1949 (+1961)

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Innertkirchen

Innertkirchen és un municipi del cantó de Berna (Suïssa), situat a l'antic districte d'Oberhasli i a l'acutual Interlaken-Oberhasli.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Paulsboro

Paulsboro és una població dels Estats Units a l'estat de Nova Jersey. Segons el cens del 2006 tenia 6.062 habitants.

## Demografia

Segons el cens del 2000, Paulsboro tenia 6.160 habitants, 2.353 habitatges, i 1.614 famílies. La densitat de població era de 1.213,5 habitants/km².
Dels 2.353 habitatges en un 33,1% hi vivien nens de menys de 18 anys, en un 38% hi vivien parelles casades, en un 24,7% dones solteres, i en un 31,4% no eren unitats familiars. En el 26,9% dels habitatges hi vivien persones soles l'11,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,15.
Per edats la població es repartia de la següent manera: un 28,8% tenia menys de 18 anys, un 8,3% entre 18 i 24, un 29,8% entre 25 i 44, un 19,3% de 45 a 60 i un 13,9% 65 anys o més.
L'edat mediana era de 34 anys. Per cada 100 dones de 18 o més anys hi havia 81,7 homes.
La renda mediana per habitatge era de 35.569 $ i la renda mediana per família de 41.359 $. Els homes tenien una renda mediana de 32.313 $ mentre que les dones 24.779 $. La renda per capita de la població era de 16.368 $. Aproximadament el 14,6% de les famílies i el 17,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Paulsboro». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Paulsboro». American Fact Finder. Oficina del Cens dels Estats Units, 12-01-2010.
# Fenomen meteorològic

Un fenomen meteorològic és un esdeveniment de l'oratge o temps meteorològic, que pot ésser explicat pels principis de la meteorologia. Segons l'Organització Meteorològica Mundial, és un fenomen que té lloc a l'atmosfera o a la superfície del planeta, i que pot consistir en una precipitació, suspensió o dipòsit de partícules líquides o sòlides, o en una manifestació de naturalesa òptica o elèctrica.

## Principals fenòmens meteorològics

* Massa d'aire
* Anticicló
* Cicló àrtic
* Núvol
* Gota freda
* Secada
* Tromba marina
* Petit torbellí Dust devil
* Tempesta de sorra
* Pedregada
* Huracà
* Llamp
* Mesocicló
* Pluja
* Ruixat
* Pluja de fang
* Aiguaneu
* Neu
* Ràfega
* Cicló subtropical
* Supercel·lula ("Supercell")
* Inversió de temperatura
* Tro
* Tornado
* Tempesta tropical
* Front meteorològic
* Vent
* Rissaga
* Volerany
* Gebre
* Rosada

## Fenòmens poc corrents

* Pols de diamant (Diamond dust), predominantment fenomen polar.
* Pluja de peixos, granotes i d'altres
* Arc de Sant Martí
* Aurora boreal
* Paraheli
* Tempesta de neu
* Bola de foc de Naga
# Els Tossals

«Els Tossals» té aquests significats:

## Vegeu també

* El Tossal
# Frasso Sabino

Frasso Sabino és un comune (municipi) de la Província de Rieti, a la regió italiana del Laci, situat a uns 45 km al nord-est de Roma i a uns 20 km al sud-oest de Rieti. A 1 de gener de 2019 la seva població era de 724 habitants.

## Referències

* ↑ «Resident population on 1st january» (en anglès). ISTAT. [Consulta: 25 gener 2020].
# Baebia de praetoribus

Baebia de praetoribus va ser una llei romana establerta pels cònsols Publi Corneli Ceteg i Marc Bebi Tàmfil l'any 192 aC (571 de la fundació de Roma), per la qual s'establia que fossin escollits quatre pretors per un any i sis pel següent, de manera alternativa, tot i que sembla que va estar poc temps en vigor i mai no va ser respectada.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 22-23 [Consulta: 13 abril 2022].